|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Az akadálymentesség és egyetemes tervezés belsőépítészeti szempontjai, műszaki követelményei ● Design for all. Interiors aspect of universal design.

## Azonosító (tantárgykód)

BMEEPIP0920

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | - |  |
| gyakorlat | 3 | önálló |
| laboratóriumi gyakorlat | - |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | Szécsi Zoltán DLAegyetemi docensszecsi.zoltan@mail.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Ipari- és Mezőgazdasági Épülettervezési Tanszék

## A tantárgy weblapja

http://www.ipar.bme.hu/tantargy.php?id=50

## A tantárgy oktatásának nyelve

magyar

## A tantárgy tantervi szerepe, ajánlott féléve

Ajánlott az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 6-9. félév

#### 3N-A0 ● Építészmérnöki nappali alapképzés magyar nyelven ● 2-5. félév

## Közvetlen előkövetelmények

### Erős előkövetelmény:

#### Építészet alapjai BMEEPLAA202

### Gyenge előkövetelmény:

#### BMEEPLAA201 Lakóépülettervezés 1

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2018. május 30.

# Célkitűzések és tanulási eredmények

## Célkitűzések

A tárgy célja a hallgatók megismertetése, és bevezetése az akadállyal élő embertársaink világába, megismertetni velük ergonómiai, alapvető térhasználati igényeiket - mindezt az építészet eszközeivel. Olyan tereket létrehozni, amelyek természetesen szolgálják ki egyszerre a fogyatékkal élők, és ép társaik téri igényeit, megkülönböztetés nélkül („design for all”), a „komplex” építészeti gondolkodás jegyében.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### A speciális tervezési kérdéseken keresztül megismerkedik a hallgató az építészeti alkotás valódi összetettségével, gondolkodása komplexebbé válik, érzékenyebbé és nyitottá válik e speciális célcsoport felé.

#### Az összefüggések teljes körű, mélyebb megértésére törekvés, illetve a tudatos tervezési módszerek / módszertan megismerése kihat a gondolkodásra. Az így szerzett tapasztalat a későbbi tervezések során fokozatosan aktív tudásként hasznosul.

### Képesség

#### Összetett, egyszerre több kérdésre fókuszáló gondolkodás gyakorlása.

#### Probléma feltáró képesség kiterjesztése.

#### Problémamegoldó és döntési képesség fejlesztése.

#### Összefüggések, kontextus részletes vizsgálata, elemző készség fejlesztése.

#### Önálló gondolkodás, koncepcióalkotás fejlesztése.

#### Tervezési módszertani ismeretek átadása.

### Attitűd

#### Együttműködik az ismeretek bővítése során az oktatóval és hallgatótársaival.

#### Folyamatos ismeretszerzéssel bővíti tudását, kutatást végez az adott feladattal kapcsolatban.

#### Nyitott a szükséges tudás (elemzések, tervezési és kutatási módszertan, prezentációk, stb.) megismerésére.

#### Érzékenyítés.

### Önállóság és felelősség

#### Önállóan gondolkodik és elemez, kutat.

#### Önállóan gondolkodik, tesz föl kérdéseket, és keresi ezekre a választ.

#### Önállóan felismerni képes a környezetalakítás meglévő, vagy még tervi szinten fennálló anomáliáit, ami korlátokat emel embertársai elé, illetve közé. Aktív megoldást keres ezek társadalmi szintű elvi, és konkrét gyakorlati kiváltására, megoldására és áthidalására.

#### Nyitottan fogadja a másság problematikáját, aktívan bevonja a tervezés világába a célcsoportokat.

#### A fellépő problémákhoz való hozzáállását az együttműködés és az önálló munka helyes egyensúlya jellemzi.

## Oktatási módszertan

Gyakorlatok, kiselőadások, kommunikáció, írásban és szóban, IT eszközök és technikák használata, önállóan készített feladatok. Épületlátogatás, megvalósult példák célzott (kritikai) elemzése.

## Tanulástámogató anyagok

### Szakirodalom

Az akadálymentesség és egyetemes tervezés műszaki – tervezői szempontjai, követelményei. Kézikönyv. (FSZK)

### Jegyzetek

Öltöző segédlet; Közlekedés segédlet; OTÉK

### Letölthető anyagok

Elektronikus segédanyagok a tárgy honlapján

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### A gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját a félév során készített terv, valamint a félév során tartott közös értékelések, prezentációk, és félév végi teszt képezik.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Közös prezentáció és tervértékelés a félév során két alkalommal. A prezentáció nyilvános, az értékelés szóbeli, megfelelt / nem felelt meg értékeléssel zárul.*

#### Írásbeli teszt a félév végén, a félév során elsajátított ismeretekről.

#### *Féléves terv értékelése 1-5 érdemjeggyel.*

## Teljesítményértékelések részaránya a minősítésben

### A félévvégi jegy megszerzésének feltétele a szorgalmi időszakban végzett teljesítményértékelések mindegyikének teljesítése, valamint a féléves terv legalább elégséges teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| 1. féléves terv és teszt (90% + 10%) | 100% |
| összesen: | ∑ 100% |
|  |  |

### Kétséges esetben a féléves munka minősége képezi a féléves érdemjegyről való döntés alapját.

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 4,5 |
| jó (4) | Good [C] | ≥ 3,5 |
| közepes (3) | Satisfactory [D] | ≥ 2,5 |
| elégséges (2) | Pass [E] | ≥ 1,5 |
| elégtelen (1) | Fail [F] | 0-1,5 |
|  |

## Javítás és pótlás

 Az ütemtervben meghirdetett tervezési részfeladatok a meghatározott időben és a feladatkiírás szerinti tartalommal adandók be. A megfelelt szintet el nem érő, közbenső feladatrészeket a hallgató köteles megismételni. A nem határidőben teljesített vagy sikertelensége miatt megismételt feladatbeadás esetén külön eljárási díjat kell fizetni. A közbenső részfeladatok (beépítési javaslat, vázlatterv) a Tanszék által meghatározott időpontig pótolhatók (2 hét), nagyobb mértékű elmaradás esetén hosszabb haladékot csak a tanszékvezető adhat, a szankcionálásáról is ő dönt.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×2=24 |
| felkészülés a kontaktórákra, egyéni tervezés | 12×2=24 |
| rajzfeladatok elkészítése | 3x14=42 |
| összesen: | ∑ 90 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2018. május 30.